
Informare privind elaborarea protocoalelor/ procedurilor/               instructiunilor/formularelor/ inregistrarilor        revizia 2
1. Procedura specifică este modalitatea de desfăşurare a unei activităţi sau a unui proces.
Procedurile prezentate în scris se numesc proceduri documentate.
O procedură documentată se poate prezenta în trei moduri:
·   Sub forma de text,
·   Sub forma de schemă (diagram de flux)
·   Tip formular (mai des utilizată în instrucțiunile de lucru).
Pot exista simultan toate cele 3 moduri de descriere, 2 sau unul singur.
Partea text  a  procedurilor este  reprezentată de  textul  documentului  în  cauză.  Această  parte prezintă criteriile și metodele de operare și control a procesului/activității care face subiectul procedurii documentate.
Partea schemă a procedurilor documentate este reprezentată de scheme. Acestea au ca principal scop lămurirea concentrată și simplificată a unei probleme, având doar rol informativ, de înțelegere a unui subiect legat de sistemul de management;
Partea formular a procedurilor documentate este reprezentată prin diverse tipizate (tabele). Prin completarea  acestora,  apar  așa  numitele  înregistrari  prin  care  se  confirmă  operarea  și/sau cotrolul procesului descris în procedura documentată.
Forma de prezentare a procedurilor documentate, numărul şi volumul acestora diferă în funcţie de mărimea și structura spitalului, specificul activităţii și domeniul de aplicare.
Procedurile trebuie astfel elaborate şi administrate încat să permită ţinerea sub control a tuturor activităţilor la care se referă. Se disting următoarele tipuri de proceduri :
·   Proceduri generale - aplicabile la nivelul întregii organizaţii
·   Proceduri specifice diferitelor sectoare
Procedurile de sistem sunt acele proceduri impuse printr-un sistem de standarde.
Sistemul de standarde ISO 9000 impune existența a 6 proceduri de sistem:
·   Controlul documentelor
·   Controlul înregistrărilor
·   Auditul intern
·   Controlul produsului neconform
·   Acţiuni corective
·   Acţiuni preventive
Standardele de control intern impune existența unor proceduri generale pentru toate cele 25 de standarde, pe care le identifică cu procedurile de sistem.
La realizarea unei proceduri sunt luate în considerare următoarele aspecte:
·   definirea nevoilor organizaţiei, clienţilor şi furnizorilor acesteia;
·   descrierea procesului în text şi/sau diagrame flux
·   stabilirea a ce trebuie făcut, de către cine sau de către care funcţie din organizaţie, de ce, când, unde şi cum;
·   descrierea procesului de control şi controlul activităţilor identificate.
·   structura generala a unei proceduri:
·   scopul procedurii
·   domeniul de aplicare
·   definiții, prescurtari
·   documente de referință
·   descrierea procedurii
·   responsabilități
·   înregistrări
·   anexe
În Scop și domeniu de aplicare se prezintă scopul pentru care a fost alcatuită și domeniul pentru care aceasta este valabilă.
În  Definiții,  prescurtări,  simboluri    sunt  prezentate  concret  acele  elemente  care  concură  la înțelegerea procedurii.
În Documente de referință sunt enumerate documentele în raport cu care s-a alcătuit procedura documentată sau acele documente la care se face referire în textul acesteia.
În Descrierea procedurii  se prezintă concret modul în care se desfășoară și se controlează activitatea/procesul descris în procedura documentată.
În   Responsabilități   se   prezină   cine   este   responsabil   pentru   planificarea,   organizarea, coordonarea, efectuarea, controlarea și evaluarea activităților prezentate în procedură.
În Înregistrări se prezintă tipizatele (tabelele) care stau la baza înregistrărilor, modul cum se realizează înregistrările care confirmă desfășurarea activității/procesului conform cu cerințele stabilite, precum și modul cum sunt ținute înregistrările sub control.
În Anexe sunt prezentate schemele și formularele procedurii documentate.
Operaționalizarea procedurilor pentru validare are următoarele etape:
·   Elaborare (de către cei care cunosc procesul)
·   Verificat (semneaza dir medical, medic sef , coordonator etc.)
·   Verificat pentru conformitate ( biroul de calitate )
·   Aprobare (de către manager)
·   Diseminare (către toți cei implicați)
·   Aplicare de către toți cei abilitați prin fișa postului și desemnați să îndeplinească activitățile respective în sectorul și la momentul stabilit (prin grafice de lucru, programare de ture, program de gărzi etc.)
Indicatorii cuprinși în standardele de acreditare se referă la existența unei proceduri anume sau la existența unei/unor activități cuprinse de o procedură.
Exemple:
· Proceduri care este posibil să fie regăsite ca atare:
· Procedură privind  aprovizionarea secțiilor cu  materiale medicale, aprobată
· proceduri de conciliere între pacienţi şi angajați, existente .
· Proceduri solicitate ca atare, dar care este posibil să fie secvențe ale altor proceduri:
· procedură privind consemnarea în FOCG a incidentelor ce pot surveni pe parcursul spitalizării .
· procedură privind consemnarea în FOCG a incidentelor medicale apărute pe timpul gărzii .
· procedură  privind  consemnarea  în  FOCG/  FSZ  a  evoluției  zilnice  și  a prognosticului pacienților internați .
Există și indicatori care se referă direct la o secvență a unei proceduri.
Exemplu: dubla identificare  (pungi/flacoane +  pacient) pentru      compatibilitate sânge/componente sanguine - pacient, prevăzută printr-o procedură aprobată 
De asemenea, în funcție de sistemul de standarde care a fost aplicat în spital, cerințele referitoare la o procedură pot fi regăsite în cadrul unor proceduri de sistem cerută de unul din celelalte sisteme de standarde (trebuie ținut cont de faptul că standardele de control intern sunt obligatoriu de aplicat).

2. Protocolul  medical  este  un  plan  oficial  detaliat  al  unui  experiment  științific  sau  medical, tratament, necropsii  sau proceduri medicale.
Protocolul medical reprezintă un curs de acțiuni menite să atinga un rezultat în îngrijirea persoanelor cu probleme de sănătate. El poate fi documentat într-un protocol separat, sau pot face parte dintr-un protocol de practică.
3. Instrucţiunile de lucru se referă la activitatea restrânsă, limitată uneori la un singur post de lucru/aparat etc. Acestea prezintă modul cum se realizează cu consecvenţă activităţi şi procese

4. Formularele sunt proiectate şi menţinute pentru a permite înregistrarea datelor care demonstrează conformitatea cu cerinţele sistemului de management al calității.

5. Înregistrările sunt documente prin care se declară rezultatele obţinute sau care furnizează dovezi obiective privind activităţile desfăşurate.
Este important să existe un sistem pentru a asigura: identificarea, protecţia, lizibilitatea, disponibilitatea, arhivarea, timpul de păstrare şi distrugere al înregistrărilor. În înregistrări de obicei nu se operează modificări.
Personalul care elaboreaza procedurile/ protocoalele/ instructiunile/ formularele/ inregistrarile isi asuma continutul acestora. 
Protocoalele/ procedurile vor fi conforme / uniforme pe tot spitalul cu scris Times New Roman 12, conform anexei










Spitalul Orasenesc Buhusi.                                                                                                     Biroul de calitate.
image3.png
) ISO 9001

Y REGISTERED FIRM




image1.png




image2.png




